als_Latn dik_Latn sag_Latn
Hulumtuesit kanë gjetur se shoferët që përdorin telefonat, nuk kanë të bëjnë me numrin e aksidenteve të regjistruara.
Një ekip nga Universiteti i Carnegie Mellon dhe Shkolla Ekonomike e Londrës, ka analizuar më shumë se tetë milionë incidente me makina dhe të gjitha fatalitetet në rrugët e tetë shteteve të SHBA-së.
Ata shqyrtuan të dhënat para dhe pas orës 21:00 gjatë një periudhe trevjeçare. Megjithatë, ata thonë se rezultatet e tyre nuk përfshijnë dërgimin e mesazheve, ose përdorimin e internetit.
Koha u zgjodh për shkak se gjatë periudhës së studiuar (2002-2005), shumë operatorë amerikanë ofronin thirrje falas pas orës 21:00.
Prof. Saurabh Bhargava dhe Dr. Vikram Pathania kanë gjetur se, ndërsa ka pasur një rritje të telefonatave pas orës 21:00, nuk ka pasur rritje korresponduese në numrin e aksidenteve rrugore.
Dr. Pathania ka thënë për BBC-në se ata ishin “shumë të habitur” nga rezultatet. “Në fillim ne menduam se numrat ishin të gabuar. Ne u kthyem dhe kontrolluam çdo gjë, por nuk kishte asnjë gabim”, tha ai.
“Ne vetëm pamë një kërcim të madh në përdorimin e telefonave dhe nuk kishte asnjë ndikim në aksidentet rrugore”.
(Herë të lexuara: 185)
als_Latn als_Latn als_Latn als_Latn als_Latn als_Latn als_Latn als_Latn